ПРЕДСЕДНИШТВУ АИНС


Предмет: Ставови ОРГСН о кандидатима

На седници Одељења рударских, геолошких и системских наука, на којој је присуствовало 87% активних чланова, одржаној 13. јуна 2022. у сали Рударског института Београд, разматрано је питање избора новог руководстава АИНС и једногласно закључено:
  
1. Одељење је годинама истицало и поново истиче да се на основама међусобног уважавања, поверења и колегијалности мора поштовати принцип ротације при избору на руководне функције у АИНС, односно принцип једнаке заступљености свих одељења на руководним функцијама. У досадашњој пракси неговани су избори засновани на необавезујућим обећањима и на бројности гласова.  Резултат је видљив и нимало пријатан, тамо смо где смо били пре двадесет година. Академија је и даље стамбено незбринута, а правни статус Академије регулише закон о удружењима грађана у најширем смислу.

2. Са убеђењем да се ради о компетентном кандидату, Одељење једногласно потврђује подршку предлога емеритус проф. др Душана Старчевића за потпредседника АИНС. Кандидатура је заснована на  организационим, стручним, научним резултатима и способностима потврђеним у раду на универзитету, институту и Фонду за науку.     
  
3. Одељење подржава кандидатуру проф. Александра Гајића за председника АИНС. Овакав став Одељења базира на убеђењу да је у овим околностима неопходан континуитет руковођења Академијом, и на чињеници да је проф. Гајић као генерални секретар АИНС одржао ажурност рада Председништва, иницирао нове приступе организације и рада Академије. У изнетим оценама подршке његовој кандидатури, доминира мишљење о ширини инжењерске и колегијалне форматираности проф. Гајића, примерном познавању и разумевњу инжењерске науке, што је синергетски важно за чеону функцију у Академији.

4. Истакнуто је да  је после избора проф. др Милоша Недељковића за председника Удружења универзитетских и научних радника Србије то удружење престало да постоји. Та чињеница и то да је  проф. Недељковић имао неоснован непријатан иступ према  иницијативи овог одељења, ствара неповерење према његовој кандидату за предсденика АИНС .

5. [bookmark: _GoBack]У дискусији о кандидатима за председника АИНС указано је на чињеницу да је проф. Драган Ускоковић већ био кандидат за председника.

6. Одељење сматра да проф. др Александра Смиљанић,  под претпоставком да  је тачно да је одбила да врати преносни рачунар у власништву АИНС, себе дисквалификује као кандидата за  потпредседника АИНС. 


Београд, 13. јун 2022. 
Проф. др Мирко Вујошевић
Секретар ОРГСН
